	OSNOVNA ŠKOLA “12.DECEMBAR” SJENICA

	 Nastavni predmet:
	Matematika

	 Razred:
	VI

	 Datum realizacije:
	11.09.2025. godine

	Nastavna tema/oblast:
	Celi brojevi

	Nastavna jedinica:
	Upoređivanje celih brojeva

	Tip časa:
	Obrada

	Cilj časa:
	Usvajanje uređenosti skupa celih brojeva.

	Očekivani ishodi 
na kraju časa:
	Učenik će biti u stanju da:
· uporedi bilo koja dva cela broja, odnosno da utvrdi koji je od njih manji, a koji veći.

	Nastavne metode:
	Dijaloška, ilustrativna

	Nastavna sredstva:
	Udžbenik, zbirka, digitalni udžbenik, tabla, kreda (flomasteri)

	Oblici rada:
	Frontalni

	Međupredmetne kompetencije:
	Učenik razvija:
· kompetencije za celoživotno učenje;
· komunikaciju;
· digitalnu kompetenciju.

	Međupredmetno povezivanje:
	

	Ključni pojmovi:
	Brojevna prava, apsolutna vrednost broja, upoređivanje celih brojeva

	PRIKAZ MULTIMEDIJALNIH SADRŽAJA NASTAVNE JEDINICE

	TOK ČASA

	Planirane aktivnosti nastavnika:
	Planirane aktivnosti učenika:

	Uvodni deo časa (10 minuta)

	U uvodnom delu časa analiziramo izradu domaćeg zadatka, a zatim obnavljamo sa učenicima skup celih brojeva, predstavljanje celih brojeva na brojevnoj pravoj, suprotne cele brojeve, kao i apsolutnu vrednost celog broja. Motivaciju učenika za upoređivanje celih brojeva postižemo izradom najpre 1. zadatka iz udžbenika, koji prati i odgovarajuća ilustracija. Poznato je da učenici često greše prilikom upoređivanja dva negativna broja, pa na to treba posebno usmeriti pažnju učenika. U ovom slučaju je korisno negativne brojeve povezati sa pojmom duga (2. zadatak).
	· odgovara na postavljena pitanja nastavnika;
· rešava motivacione zadatke za datu nastavnu jedinicu (1. i 2. zadatak).

	Glavni deo časa (30 minuta)

	Podsećamo učenike da je poredak prirodnih brojeva saglasan sa poretkom tačaka koje su pridružene tim brojevima na brojevnoj polupravoj. Obradom 1. primera ističemo da isto važi i za cele brojeve i brojevnu pravu, tj. da na brojevnoj pravoj brojevi rastu sleva nadesno. Naglašavamo da za svaka dva broja na brojevnoj pravoj važi da je onaj koji se nalazi sleva manji od onog koji se nalazi zdesna i na osnovu par nejednakosti formiramo i produženu nejednakost.
Na osnovu svega prethodnog zaključujemo i zapisujemo:  Svaki pozitivan broj veći je od svakog negativnog broja. 
Nula je veća od svakog negativnog broja.
Od dva različita negativna broja veći je onaj čija je apsolutna vrednost manja.
Koristeći se slikom brojevne prave i navedenim tvrđenjima, učenici rešavaju 3. zadatak. Potom isto primenjuju u rešavanju tekstualnog zadatka u vezi sa nadmorskom visinom (4. zadatak), odnosno sa merenjem temperature (5. zadatak). Adekvatnu notaciju za podskupove skupa celih brojeva, čiji elementi imaju odgovarajuće/odgovarajuća svojstvo/svojstva uvodimo obradom 2. primera (objašnjavamo kako da ne navodimo sve elemente tog skupa kada ih ima konačno ili kako da skup opišemo kada mu pripada beskonačno mnogo celih brojeva). Uključivanja određenih elemenata u skup ili ne u zavisnosti od relacije „manje” („veće”) i „manje od ili jedna- ko” („veće od ili jednako”) učenici postižu obradom 6. zadatka.
Učenici potom rešavaju i 50. zadatak iz zbirke zadataka ukoliko ostane dovoljno vremena. U suprotnom zadaci ostaju za domaći zadatak.

	Nastavnik upućuje učenike da provere rešenja 1-6. zadatka u digitalnom udžbeniku. Takođe, učenicima se mogu zadati interaktivni zadaci za vežbanje u digitalnom udžbeniku.[image: A logo of a company

	PRIMER: Poredak celih brojeva
U datom zadatku se od učenika traži da poređa cele brojeve od najmanjeg do najvećeg, pri čemu su dati negativni celi brojevi, pozitivni celi brojevi, kao i apsolutne vrednosti celih brojeva.

PRIMER: Upoređivanje celih brojeva
U datom materijalu su dati merni brojevi izmerenih temperatura, a od učenika se traži da izabere u kom trenutku je bilo hladnije. Nakon što da odgovor, učenik dobija povratnu informaciju o tačnosti svog odgovora, kao i mogućnost da pročita kriterijume za upoređivanje celih brojeva.  Potom može preći na sledeći primer datog zadatka i tako uvežbavati upoređivanje celih brojeva.




	· prati uputstva nastavnika;
· učestvuje u diskusiji;
· daje promišljene odgovore na postavljena pitanja;
· analizira i zaključuje;
· rešava primere i zadatke (3. 4. 5. i 6. zadatak) uz pomoć nastavnika;
· postavlja pitanja.

	Završni deo časa (5 minuta)

	U završnom delu časa još jednom ponavljamo pravila za upoređivanje celih brojeva, kao i odakle ona proizilaze. Učenička postignuća proveravamo tako što pitamo učenike za poredak parova celih brojeva. Pritom variramo primere tako što biramo:  dva pozitivna cela broja; pozitivan broj i nulu; pozitivan i negativan ceo broj; negativan broj i nulu; dva negativna cela broja.
Domaći zadatak
Zbirka: zadaci 47, 48 i 52.

	· odgovara na pitanja koja se odnose na usvojene sadržaje iz nastavne jedinice.





	Izgled table
Tablu koristimo racionalno, trudimo se da bude pregledna, upoređujemo cele brojeve koristeći se brojevnom pravom. Na preostalom delu table rešavamo zadatke i ispisujemo primere.

	Načini provere 
ostvarenosti ishoda:
	· posmatranje učeničkog učešća, zaključivanja i odgovaranja na postavljena pitanja;
· analiziranje uspešnosti učenika u rešavanju zadataka.

	OKVIR ZA PREISPITIVANjE OSTVARENOG ČASA:
· Da li mi je adekvatan izbor načina provere ostvarenosti ishoda?
· Da li sam planirao/-la adekvatne aktivnosti učenika?
· Da li je bilo odstupanja/poteškoća prilikom ostvarivanja planiranog?
· Šta bih promenio/-la?

